**MINISTERUL SĂNĂTĂȚII**

**ORDIN**

privind aprobarea formularelor standardizate la nivel național pentru raportarea rezultatelor investigațiilor clinice și paraclinice utilizate în stabilirea diagnosticului de cancer

Văzând Referatul de aprobare al Direcției generale de sănătate publică și programe de sănătate din cadrul Ministerului Sănătății cu nr......................;

având în vedere prevederile:

- art. 6 din Hotărârea Guvernului nr. 709/2023 privind punerea în aplicare a prevederilor art. IV din Ordonanţa Guvernului nr. 26/2023 pentru modificarea art. 942 din Legea nr. 95/2006 privind reforma în domeniul sănătăţii şi pentru modificarea şi completarea Legii nr. 293/2022 pentru prevenirea şi combaterea cancerului,

în temeiul prevederilor art. 7 alin (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

ministrul sănătății emite următorul,

ORDIN:

Art. 1 – Se aprobă formularele standardizate la nivel național pentru raportarea rezultatelor investigațiilor clinice și paraclinice utilizate în stabilirea diagnosticului de cancer prevăzute în Anexele nr. 1-8 la prezentul ordin.

Art. 2. (1) Formularele standardizate la nivel național, prevăzute la art. 1, se eliberează începând cu data de 1 ianuarie 2024, cu respectarea art. 12 din HG 451/2004 pentru aprobarea Normelor metodologice de aplicare a Legii nr. 104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului, cu modificările și completările ulterioare.

(2) Fiecare formular specific standardizat pentru tipul de investigaţie utilizat conţine un pachet minim de date necesar exprimării uniforme a diferitelor componente ale diagnosticului; seturile de date obligatorii sunt pe meționate în fiecare formular în parte.

Art. 3 – Furnizorii de servicii medicale aflaţi în relaţie contractuală cu casele de asigurări de sănătate şi care participă, în diverse etape, la stabilirea diagnosticului de cancer au obligaţia de a utiliza formularele prevăzute la art. (1).

Art. 4 - Anexele nr. 1 - 8 fac parte integrantă din prezentul ordin.

Art. 5 - Prezentul ordin se publică în Monitorul Oficial al României, Partea I.

p. MINISTRUL SĂNĂTĂȚII

SECRETAR DE STAT

Prof univ. dr. Adriana PISTOL